Document ID: /roh_data/filtered/swiss_laws_in_ROHinterleaved.jsonl.gz/18398

This text was translated from EN into Rumantsch Grischun.

The application for legal aid may be made before or after an action becomes pending. The applicant must disclose his or her financial circumstances including income and assets and state his or her position on the merits of the case and the evidence he or she intends to produce. He or she may name a preferred legal agent in the application. The court shall decide on the application in summary proceedings. The opposing party may be heard, and must be heard if legal aid is to cover security for party costs. In exceptional circumstances, legal aid may be granted with retrospective effect. A new application for legal aid must be made in appellate proceedings. No court costs are charged for proceedings relating to the granting of legal aid, except in cases of bad faith or vexatious conduct.

La dumonda da giurisdicziun gratuita po vegnir fatga avant u suenter l’entrada da la litispendenza. Il petent sto infurmar davart sias entradas e facultads e s’exprimer tant davart la chaussa sco er davart sias cumprovas. En la dumonda po el designar il num da l’assistent giuridic giavischà. La dretgira decida davart la dumonda en ina procedura summarica. La cuntrapartida po vegnir tadlada. Ella sto adina vegnir tadlada, sche la giurisdicziun gratuita duai cumpigliar la prestaziun da la segirezza per l’indemnisaziun da la partida. Excepziunalmain po la giurisdicziun gratuita vegnir concedida retroactivamain. En la procedura da meds legals sto la giurisdicziun gratuita vegnir dumandada da nov. Cun excepziun da mala fai e da levsenn na vegnan incassads nagins custs da dretgira en la procedura da giurisdicziun gratuita.